NaiveNeuron/SloPal huggingface dataset:
Liba, Peter, poslanec NR SR (2022-10-25):
Ďakujem za slovo. Vážený pán predsedajúci, predkladám spoločnú správu výborov Národnej rady o výsledku prerokovania návrhu poslancov Národnej rady Kataríny Hatrákovej a Miloša Svrčeka na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov, ktorým sa menia a dopĺňajú niektoré zákony, tlač 1111, v druhom čítaní. Národná rada uznesením číslo 1603 z 21. septembra 2022 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade schváliť: ústavnoprávny výbor uznesením č. 611 z 14. októbra 2022 a výbor pre hospodárske záležitosti uznesením č. 345 z 18. októbra 2022. Z uznesení výborov Národnej rady Slovenskej republiky uvedených pod bodom III tejto správy vyplývajú štyri pozmeňujúce a doplňujúce návrhy. Gestorský výbor odporúča hlasovať o bodoch 1 až 4 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predmetný návrh schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 346 z 18. októbra 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady. Pán predsedajúci, otvorte, prosím, rozpravu.
Antal, Peter, poslanec NR SR (2019-11-27):
Ďalej budeme hlasovať o pozmeňujúcom a doplňujúcom návrhu pána poslanca Kondróta.
Bugár, Béla, podpredseda NR SR (2010-12-16):
Pán poslanec Rafaj.
Poliačik, Martin, poslanec NR SR (2012-12-13):
Ďakujem veľmi pekne. Zjavne pultík nechce Pištu pustiť. No ale vážne. Ty si niekedy pred 30 minútami rozprával o tých fyzických trestoch, Pišta, spomeň si a chcel som ťa, chcel som ťa naozaj upozorniť, ako hovorí môj otec, hamuj. Hamuj, lebo fyzický trest dieťaťa je krajným, krajným zlyhaním toho dospelého človeka, ktorý je zodpovedný za jeho výchovu a je zodpovedný za to, aby sa z neho stal dobrý človek. A v momente, keď či už rodič, alebo učiteľ musia sa k nemu uchýliť, tak niekde nastala chyba a ja som si vedomý toho, že žijeme vo svete, kde, bohužiaľ, ešte stále udrieť dieťa je považované za súčasť výchovy, ale nemali by sme sa zmieriť s tým, že v takomto svete budeme žiť stále. Takže bez ohľadu na názorové rozdiely, bez ohľadu na svetonázorové rozdiely, hamuj, prosím ťa, v tejto téme, lebo neexistuje, neexistuje dobrý argument, ktorý by vedel obhájiť to, že akokoľvek neposlušné dieťa, ktoré na seba púta pozornosť, je legitímne udrieť. Nevravím, že sa to nedeje, ale opakovane tvrdím, je to zlyhanie, zlyhanie buď rodiča, alebo toho učiteľa, ktorý to spraví. Ďakujem.
Kollár, Miroslav, poslanec NR SR (2020-07-08):
Poprosím vás hlasovať o tomto návrhu v čo najskoršom termíne, ak dnes o sedemnástej, ak nie, tak zajtra o jedenástej.
Blanár, Juraj, podpredseda NR SR (2023-05-24):
Ďakujem, pani spravodajkyňa. Otváram všeobecnú rozpravu, do ktorej som neobdržal žiadnu písomnú prihlášku. Dávam teda možnosť prihlásiť sa ústne do rozpravy. Konštatujem, že nikto sa neprihlásil okrem pána navrhovateľa Vetráka, ktorému udeľujem slovo. Nech sa páči.
M. Číž, podpredseda NR SR: (2007-12-11):
(Hlasovanie.) Prítomných  145 poslancov, za návrh 1 poslanec, proti 63 poslancov, zdržalo sa 81 poslancov. Konštatujem, že tento návrh sme neschválili.
Dostál, Ondrej, poslanec NR SR (2017-09-12):
Ďakujem obom kolegom za reakcie. Presne ako povedal Peter Osuský, neexistuje tu žiadny iný dôvod ako tá tradícia, že všetky opozičné návrhy sa hádžu do koša, ktorá by bránila tomu, aby tento návrh bol schválený. Tento návrh nemá dopady na štátny rozpočet, nie je v rozpore s filozofiou niektorej z vládnych strán, nikoho neuráža, nikto nemôže mať voči nemu nejaké vecné výhrady. Napokon tie vecné výhrady tu ani nezazneli, ale, žiaľ, obávam sa, že tá tradícia je na Slovensku príliš silná, ale pokiaľ je možné dobré veci presadzovať tak, že sa navrhujú, nie sú úspešné v prvom kole a možno ani v druhom kole, ale nakoniec sa nájde spôsob, ako ich presadiť tým, že povedzme si ich osvojí niekto iný alebo sa zmenia politické pomery, tak sa nepochybne aj o takéto drobné veci a takýmto zdanlivo donkichotským spôsobom treba aj naďalej snažiť. A ja sa teda tiež pripájam k tým kolegom, ktorí sa poďakovali Natálii Blahovej, lebo toto je predovšetkým jej návrh. A ja považujem za česť, že môžem byť pod ním tiež podpísaný, lebo to považujem za veľmi dobrú vec a užitočnú vec, aj keď sa netýka tisícov ani stoviek detí. Týka sa zraniteľnej skupiny ešte aj v rámci tej všeobecne zraniteľnej skupiny, čiže nielen detí, ale detí, ktoré nemajú vlastných rodičov, ktorí by sa o nich starali. Takže je to síce možno malá, ale veľká vec. Ďakujem.
Bugár, Béla, podpredseda NR SR (2017-09-19):
Vyhlasujem rozpravu o týchto bodoch programu za skončenú. Chcem sa opýtať spravodajcov, či chce niekto zaujať stanovisko k rozprave. Nie, ďakujem pekne. Prerušujem rokovanie o tomto bode programu. A napriek tým pôvodným informáciám teraz pristúpime k návrhu, zákon v prvom čítaní, teda návrh poslancov Beblavého a Mihála na vydanie zákona, ktorým sa mení a dopĺňa zákon č. 663/2007 Z. z. o minimálnej mzde (tlač 686). Dávam slovo navrhovateľovi pánovi poslancovi Beblavému. (Rokovanie o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a o zmene a doplnení niektorých zákonov , tlač 686.)
Žitňanská, Jana, poslankyňa NR SR (2014-06-05):
Ďakujem pekne. Pán predseda, dajte hlasovať o tom, že tento návrh prerokujeme v druhom čítaní. Ďakujem.
Laurenčík, Milan, podpredseda NR SR (2020-11-26):
S reakciou na faktické poznámky, pán poslanec Ján Richter.
Šefčík, Marek, poslanec NR SR (2021-02-05):
Pán predsedajúci, keďže sme schválili bod 8 spoločnej správy, nie je možné hlasovať o bodoch 9 a 10. Tým sme vyčerpali hlasovanie o všetkých pozmeňujúcich návrhoch zo spoločnej správy. Mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať o tomto návrhu.
Blanár, Juraj, podpredseda NR SR (2023-06-21):
Pán poslanec Kučera.
Hrnčiar, Andrej, podpredseda NR SR (2018-05-10):
Reakcia na faktické poznámky, pán poslanec Fecko.
Hudacký, Ján, poslanec NR SR (2012-12-14):
Ďakujem pekne všetkým, ktorí vystúpili v rámci faktických poznámok, ale vyjadrím sa v podstate k môjmu kolegovi, tu vedľa, pánovi Hubovi. Áno, ja som síce rozprával o tom, že fotovoltaika má dopady na ceny energií, zvýšenia ceny energií v domácnosti alebo vôbec, koncové ceny energií. Áno, ona má, nehovorím, že to je len fotovoltaika, to je aj otázka prakticky efektívnosti výroby elektrickej energie a vôbec energie, ako to hovoril aj môj kolega Mikuš. V podstate ide tu o to, že fotovoltaika prenáša náklady do vyšších cien skrz samotné dotácie a potom náklady Slovenskej energetickej a prenosovej sústavy, pretože im sa ohromným spôsobom zvyšujú náklady na vyrovnávanie rozdielov týchto sietí. No a takisto som práve kritizoval fotovoltaiku z pohľadu tých, kde je to umiestnené, čiže lány polí, ktoré sú zastavané. Namiesto toho, aby sme to orientovali povedzme na budovy, na priemyselné stavby a podobne. Osobne si myslím, že my potrebujeme skôr decentralizovať aj fotovoltaiku. Takže v tomto navrhujem, že keď sa znižuje zo 100 na 30 kW, ja si myslím, že keď budeme vedieť to rozhodiť po celej krajine, osobne teraz tých 100 kW, to nie je tak, že jeden subjekt má 100 kW, ak by to tak bolo, bol by som celkom rád. Ale obyčajne jeden subjekt má 4 krát 100 kW a niekedy aj viac, takže vidíme za tým skôr centralizáciu, skôr záujmy opäť niektorých skupín. Takže toto som chcel naznačiť tým, čo som povedal, ale v každom prípade ďakujem za vaše pripomienky.
Žiga, Peter, podpredseda NR SR (2023-11-16):
Veľmi pekne... (doznievanie potlesku), veľmi pekne ďakujem, pán minister. Konštatujem, že sme naplnili čas určený na hodinu otázok pána poslanca Dostála na členov vlády, končím tento bod programu (smiech), zároveň prosím členov vlády, aby zotrvali v rokovacej sále, pretože nasleduje bod interpelácie. Týmto otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu, ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Konštatujem, že som nedostal žiadny, žiadnu interpeláciu písomnú, tak sa teraz pýtam, či má niekto z poslancov záujem sa prihlásiť v rámci tohto bodu ústne. Pán poslanec Krúpa, vnímam to, že je to procedurálny, alebo je to interpelácia? Skončíme bod interpelácie a potom vám dám priestor na procedurálny návrh, ďakujem. Keďže neevidujem v rámci rokovacej sály, že by mal niekto záujem podať interpeláciu ústne, konštatujem a vyhlasujem, že tento bod považujem, tento bod programu považujem za ukončený. Ďakujem pekne. Týmto budeme pokračovať v popoludňajšom rokovaní 3. schôdze Národnej rady Slovenskej republiky v prerušenej rozprave o programovom vyhlásení vlády Slovenskej republiky a žiadosti vlády o vyslovenie dôvery, tlač č. 27. Prosím povereného člena vlády, máme tu pánov ministrov? Máme. A zároveň poprosím, aby miesto pre člena gestorského výboru zaujal člen gestorského výboru pre financie a rozpočet, aby zaujal miesto pre spravodajcov, ďakujem pekne. Evidujem procedurálny návrh pána poslanca Juraja Krúpu, nech sa páči, pán poslanec.
P. Farkas, poslanec: (2004-09-23):
Najprv budeme hlasovať o návrhoch zo spoločnej správy s tým, že v jednom balíku budem odporúčať hlasovať o návrhoch, ktoré neboli dotknuté v rozprave a gestorský výbor ich odporúča schváliť. To sú body 1, 2, 4 až 7, 9 až 12, 16 až 18, 20, 22 až 25, 27 až 34, 36, 38 až 42, 46, 47, 49, 51 až 55, 58, 60 a 61. Nech sa páči, dajte o tomto hlasovať, pán predseda. S odporúčaním gestorského výboru schváliť.
A. Belousovová, podpredsedníčka NR SR: (2007-06-20):
Teraz dávam slovo spoločnej spravodajkyni z ústavnoprávneho výboru pani poslankyni Jane Laššákovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
P. Hrušovský, podpredseda NR SR: (2001-10-03):
Prosím teraz pána ministra Magvašiho, aby z poverenia vlády Slovenskej republiky uviedol návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Bulharskou republikou o sociálnom zabezpečení , ktorý prerokúvame ako tlač 1062. Nech sa páči, pán minister, máte slovo. P. Magvaši, minister práce, sociálnych vecí a rodiny SR: Vážený pán podpredseda, vážené dámy, vážení páni... (Ruch v sále.)
B. Bugár, podpredseda NR SR: (2002-02-15):
(Hlasovanie.) Prítomných je 97 poslancov, za návrh 29, proti 5, zdržalo sa 56, nehlasovali 7. Konštatujem, že druhý návrh pána poslanca Jasovského nebol prijatý.
Laurenčík, Milan, podpredseda NR SR (2021-11-24):
Ďakujem, pán minister. Prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jánovi Kerekrétimu, nech sa páči, pán poslanec, máte slovo.
Kerekréti, Ján, poslanec NR SR (2021-09-21):
Hlasovali sme o všetkých pozmeňujúcich návrhoch, pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tomto hlasovať.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 143, za 88, zdržalo sa 55 poslancov. Návrh bol schválený. Teraz prosím pani poslankyňu Shahzad, aby uviedla v druhom čítaní hlasovanie o návrhu skupiny poslancov na vydanie zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch (tlač 1005). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov a ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1005.)
Laurenčík, Milan, podpredseda NR SR (2021-03-16):
Ďakujem. Na vaše vystúpenie evidujem tri faktické poznámky. Ako prvá, pani poslankyňa Romana Tabák, nech sa páči.
Laurenčík, Milan, podpredseda NR SR (2020-06-04):
Pán poslanec Štefan Kuffa.
Poliačik, Martin, poslanec NR SR (2017-05-18):
Ďakujem obidvom kolegom, ale aby to, aby sme sa ešte vrátili znovu k podstate, lebo prichádzajú ľudia, ktorí nevedia možnože, o čom sa rokuje. Ešte raz, v tomto zákone sú hlúpe pokuty, ktoré dokonca sa úradníci, ktorí by ich mali vymáhať, rozhodli vymáhať v tých najabsurdnejších prípadoch, že upozornili novinárov, že majú používať celé geografické názvy tam, kde je každému jasné, o čom daný novinár píše alebo rozpráva. A ak na tom úrade sú naozaj ľudia, ktorí nemajú predstavu o miere, nemajú predstavu o tom, že aký je duch zákona a kedy má byť použitý, tak im tú právomoc jednoducho treba zobrať. A preto by som bol naozaj rád, keby aj kolegovia z koalície tento zákon podporili, lebo toto je ďaleko od akejkoľvek politickej témy. Toto je otázka naozaj zdravého rozumu. Ďakujem pekne.
Laurenčík, Milan, podpredseda NR SR (2021-05-10):
Faktickú poznámku má pripravenú aj pán poslanec Radovan Kazda, nech sa páči.
Jarjabek, Dušan, poslanec NR SR (2022-02-22):
Ďakujem veľmi pekne za tie faktické poznámky, ktoré iba konštatujú daný stav. Ja by som znovu skončil aj túto faktickú, teda túto, vlastne reakciu na faktické poznámky tým, čím som začal, a to je apel na vládnu koalíciu, kde je veľmi veľa múdrych ľudí, ale, prosím vás pekne, nedajte sa znásilniť primitívmi, nedajte sa znásilniť týmito hlúpymi, tupými, nevzdelanými kariéristami, ktorí kašlú na vás. A budú presne takí istí za tých ďalších, lebo budú chcieť robiť svoju kariéru. Proste sú to primitívi, vládnu nám primitívi, ešte raz to hovorím, a musím to povedať tuná stokrát. A vládnu nám primitívi, ktorí sú aj vo vláde. A vy to veľmi dobre viete. Preto lebo sa medzi sebou, keď sa bavíme normálne, o tom normálne bavíme. Primitivizmus proste zavládol v tomto volebnom období. A vy neprimitívi, pred ktorými sa skláňam ako pred každým vzdelaným človekom, ste sa tomu jednoducho prispôsobili. To je to najväčšie zlo v tejto spoločnosti, ktoré tuná existuje. Je to pre vás pohodlné, nerozmýšľate nad tým, lebo máte červené pred očami. Klamú vás, keď vám hovoria, že takí musíte byť, preto lebo musíte sa pomstiť za niečo, čo tu bolo 12 rokov. Iste, bolo tu veľa chýb, ale nikdy tu nebol tento druh tohto tupého, nevzdelaného primitivizmu, ktorý je tu teraz. Takže, prosím vás pekne, ja viem, že mnohí na to kašlú, čo hovorím, ale nech to počuje aspoň verejnosť: Všetko áno, len primitivizmus nie.
Mazurek, Milan, poslanec NR SR (2021-06-17):
... pri výchove týchto detí už priamo u ich rodičov. Bojíte sa zasiahnuť voči tým, ktorí sú zodpovední za to, že toto celé takto končí. Bojíte sa začať riešiť tú zásadnú kriminalitu, ktorá sa v mnohých osadách deje a ktorá súvisí s príbuzenským počatím dieťaťa. To sú tisíce a tisíce prípadov a nikto to tu nerieši. Tvárite sa, že všetko je v poriadku. Namiesto toho, aby ste toto riešili, aby ste tomu zamedzili, aby kriminálna polícia jasne a striktne zasiahla voči takýmto konaniam, tak si zatvárate oči a chcete potom riešiť problém z úplne opačného konca. Nie tam, kde vzniká, ale tam, kde ste si ho vymysleli a kde ste mu prisúdili nejaký konkrétny záver. Pán minister, ak by ste toto schválili, ak by ste takýmto spôsobom začali riešiť túto problematiku, vy naozaj potrestáte všetky tie deti a všetkých tých rodičov, ktorí naozaj tomuto štátu neurobili nič. Normálne sa snažia, normálne chcú tieto deti vychovávať, a vy im toto nechcete umožniť. A akceptoval by som to, pán minister, vo vašom prípade teda nie, lebo to nie je možné, nemáte deti, ale akceptoval by som tento návrh zákona aj u všetkých poslancov, ktorí zaňho budú hlasovať a ktorí súhlasia s riešením tejto problematiky na základe toho, že vy si vykonštruujete určitú alternatívnu realitu, kde problému dáte iné meno a tvárite sa, že tým pádom prestal existovať, keby ste vlastné deti dali do škôl v Žehre, Huncovciach, Šarišských Michaľanoch, niekde v Rimavskej Sobote, keď tie svoje deti dáte do týchto škôl, potom úplne v poriadku, potom to môžme akceptovať. Ale ak vaše deti, páni poslanci, pani poslankyne, budú chodiť do luxusných základných a súkromných stredných škôl a deti ostatných Slovákov chcete potrestať tým, že zlúčite špeciálne školy s normálnymi základnými školami, tak to nie je len že neakceptovateľné, to je výsmech spravodlivosti a pravde priamo do očí.
Glváč, Martin, podpredseda NR SR (2017-05-11):
Ďakujem. S faktickými poznámkami nikto. Ďalší vystúpi v rozprave pán poslanec Marosz.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-09-07):
Ďakujem veľmi pekne, pán podpredseda, ctená snemovňa, dovoľte mi uviesť v mene vlády Slovenskej republiky návrh zákona, ktorým sa dopĺňa zákon č. 171/2005 Z. z. o hazardných hrách a o zmene a doplnení niektorých zákonov, a ktorým sa zároveň dopĺňa zákon č. 595/2003 Z. z. o dani z príjmov v znení neskorších predpisov. Tento návrh sa predkladá v nadväznosti na iniciatívy vlády Slovenskej republiky v oblasti riešenia situácie vzniknutej povodňami na území Slovenska. V nadväznosti na vládou Slovenskej republiky schválený návrh finančného zabezpečenia záchranných a zabezpečovacích prác v súvislosti s povodňami na území Slovenska, schváleného dňa 18. augusta tohto roku, je potrebné získať ďalšie zdroje na účely finančného zabezpečenia záchranných a zabezpečovacích prác na odškodnenie obyvateľstva postihnutého povodňami. Predloženým návrhom sa zabezpečuje, aby národná lotériová spoločnosť, ktorou je v súčasnosti TIPOS, národná lotériová spoločnosť, a.s., uhradila mimoriadne do štátneho rozpočtu finančné prostriedky na účely poskytnutia pomoci obyvateľstvu postihnutého povodňami a na zabezpečenie základných životných potrieb obyvateľov v oblasti postihnutých povodňami. Týmto riešením sa zabezpečí neprehlbovanie deficitu štátneho rozpočtu. Navrhovanou novelou zákona o dani z príjmov sa zabezpečí, aby sa tento mimoriadny odvod zahrnul do základu dane v tom zdaňovacom období, v ktorom došlo k jeho úhrade do štátneho rozpočtu. Návrh zákona predpokladá pozitívny finančný vplyv na rozpočet verejnej správy v rozsahu 40 mil. eur, ktorý sa prejaví v rozpočtovom roku 2010, prípadne v nasledujúcich rozpočtových obdobiach v súlade s možným splátkovým kalendárom. Návrh zákona má pozitívny sociálny vplyv na obyvateľstvo postihnuté povodňami. Návrh zákona nemá vplyv na podnikateľské prostredie, ani vplyv na životné prostredie a informatizáciu spoločnosti. Návrh zákona nie je v rozpore s Ústavou Slovenskej republiky, ústavnými zákonmi, zákonmi, medzinárodnými zmluvami, ktorými je Slovenská republika viazaná a s právom Európskej únie. Vážená Národná rada, preto vás prosím o podporu predloženého návrhu zákona. Ďakujem pekne.
J. Izák, minister životného prostredia SR: (2007-10-25):
Považujem za potrebné zdôrazniť, že požiadavky vodného hospodárstva na štátny rozpočet nie sú akceptované v plnej výške. Pridelený objem finančných prostriedkov je nepostačujúci, najmä na rozvoj zásobovania obyvateľstva pitnou vodou, odvádzania a čistenia odpadových vôd, na realizáciu protipovodňových opatrení, ale i ďalších úloh súvisiacich s vodným hospodárstvom. Celkový objem investícií v roku 2006 predstavoval 12 mld. 602 mil. V súlade s plánom rozvoja verejných vodovodov a verejných kanalizácií pre územie Slovenskej republiky je potrebné zabezpečiť orientačne do roku 2015 finančné prostriedky vo výške 53 mld. Sk. Správa o vodnom hospodárstve Slovenskej republiky v roku 2006 prešla medzirezortným pripomienkovaním. Všetky pripomienky boli v materiáli akceptované. A správa bola prerokovaná 3. októbra vo vláde Slovenskej republiky, ktorá ho schválila uznesením 836. Vážený pán predsedajúci, vážené pani poslankyne, poslanci, odporúčam predmetný materiál vziať na vedomie. Ďakujem, skončil som.
Žiga, Peter, podpredseda NR SR (2024-06-19):
Na vaše vystúpenie neevidujem žiadnu faktickú poznámku. Vyhlasujem rozpravu za skončenú. Chce k rozprave zaujať, nechce, spravodajca nechce. Prerušujem rokovanie o tomto bode programu. Na základe rozhodnutia Národnej rady o skrátenom legislatívnom konaní pristúpime teraz k prvému čítaniu o vládnom návrhu zákona, ktorým sa mení a dopĺňa zákon č. 323/2015 o finančných nástrojoch financovaných z európskych štruktúr a investičných fondov a o zmene a doplnení niektorých zákonov v znení neskorších predpisov. Vládny návrh zákona je pod tlačou 360, návrh na jeho pridelenie na prerokovanie výborom je v rozhodnutí č. 369. Prosím pána ministra Richarda Rašiho, aby v zastúpení ministra financií vládny návrh zákona uviedol. Nech sa páči, pán minister. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 360.)
Sulík, Richard, predseda NR SR (2010-10-12):
Ďakujem pekne. Pán poslanec Jarjabek.
Jančula, Tibor, poslanec NR SR (2019-01-30):
Ďakujem. Spoločná správa výborov Národnej rady Slovenskej republiky o výsledku prerokovania návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 1223), v druhom čítaní. Výbor Národnej rady Slovenskej republiky pre hospodárske záležitosti ako gestorský výbor k návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov, tlač 1223 (ďalej len „gestorský výbor“), podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením 1538 z 5. decembra 2018 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorským výborom v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 514 z 22. januára 2019 a Výbor Národnej rady Slovenskej republiky pre hospodárske záležitosti uznesením č. 327 z 24. januára 2019. Z uznesení výborov Národnej rady Slovenskej republiky uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 1223), schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 335 z 29. januára 2019. Týmto uznesením výbor zároveň poveril spravodajcu Tibora Jančulu predložiť návrh podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.
Kazda, Radovan, poslanec NR SR (2022-06-23):
No ja myslím, že tí, ktorí to počúvajú, si asi vedia urobiť dojem, že žiadna reakcia sa netýkala toho, čo som ja povedal. Keď ja položím otázku, skratkovité myslenie pánov poslancov túto po pravej strane vedie k tomu, že keď ja položím otázku, tak ja položím tvrdenie, ale to je tá brutálna skratka v ich mentálnom vybavení a, žiaľ, nedá sa s tým nič iné robiť. Pán poslanec Čepček, ja som sa nenavážal, veď ja som povedal, že národní socialisti, však sú taká pronárodná strana a zároveň tento návrh je totálne socialistický, to je klasická cenová regulácia. Tak neviem, čo je na tom za, za navážanie. Skratkovité myslenie som popísal, neviem, prečo by som mal, prečo toto považujete za navážanie, keď niekto položí otázku a on si z toho vytvorí opačne, že, že ja niekoho obviňujem alebo niečo, no tak, bohužiaľ, no tak je to skratkovité. Pán poslanec Urban, no však teraz sme definovali tie základné potraviny, ja som to ocenil, ja neviem, prečo mi to vyčítate, keď som ocenil, že konečne pán Suja vyšiel s tým, a teda definoval do návrhu zákona základné potraviny a vy to teraz akože vyčítate, že oceňujem, že to tam dal, aj keď celý ten návrh je, samozrejme, nezmyselný. Ale teda tá samotná definícia, okej ja som s tým v poriadku. Pán poslanec Kočiš, no práveže to tak nie je. Zastropovanie cien vždy má dopad, vždy má dopad, keď do súťažiacich prvkov, ktoré z nejakého dôvodu majú nejaké marže, keď do toho zasiahnete, možno tie marže následne míňajú na väčšiu reklamu, pretože navzájom súťažia, možno následne viacej dávajú na zamestnanie, do zamestnancov na platy, na čokoľvek, to je úplne jedno, to je úplne jedno. V momente, keď sa urobí takáto regulácia, a to máme skúsenosť už dlhodobú aj dlhoročnú aj zo 40. rokov komunizmu, tak to jednoducho vedie ku zlému výsledku z hľadiska spotrebiteľa... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-12-03):
Dobre. Ja len, aby vy ste nemali potom nejaký problém. Dobre, nech sa páči.
M. Pado, poslanec: (2009-12-08):
Podobný prípad, ako je s poľnohospodárskou pôdou, je ale aj s lesnou pôdou, kde čo urobí samospráva, ak potrebuje viac peňazí, tak jednoducho zvýši poplatky, odvody, zvýši miestne dane a poplatky za poľnohospodársku pôdu. A v podstate v tomto prípade tie dane a poplatky budú platiť občania, majitelia tejto pôdy a tam už každé zastupiteľstvo či obce, či mesta bude pozerať iným spôsobom na to, v akej cene tie poplatky vyrubí. Chcel by som len povedať, že bolo by veľmi dobré podobným spôsobom rozmýšľať aj nad lesnými porastmi, kde je to v podstate ešte horšie, ako je to pri poľnohospodárskej pôde.
Pčolinský, Peter, podpredseda NR SR (2023-05-25):
Pán poslanec Goga.
Blanár, Juraj, podpredseda NR SR (2022-06-28):
Teraz udeľujem slovo pani spravodajkyni Jarmile Halgašovej, ktorá má neobmedzený čas ako spravodajkyňa. Nech sa páči.
Danko, Andrej, predseda NR SR (2016-11-28):
Ďakujem. S reakciami na faktické poznámky pán poslanec Ľubomír Petrák.
A. Belousovová, podpredsedníčka NR SR: (2009-02-13):
O ospravedlnenie svojej neúčasti na dnešnom rokovacom dni písomne požiadali títo poslanci: podpredseda Národnej rady Slovenskej republiky pán Viliam Veteška, poslanci Ferdinand Devínsky, Martin Fronc, Štefan Kužma, Jozef Líška, Ľuboš Micheľ, Ján Slota, pani poslankyňa Jarmila Tkáčová a Jana Vaľová a pán poslanec Boris Zala. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , ktorý prerokúvame v skrátenom legislatívnom konaní. Vládny návrh zákona má tlač 947, spoločná správa výborov má tlač 947a. Dávam slovo ministrovi financií Slovenskej republiky pánovi Jánovi Počiatkovi, ktorý vládny návrh zákona odôvodní. Nech sa páči, pán minister.
Paška Pavol, predseda NR SR (2014-04-02):
(Hlasovanie.) 127 prítomných, 50 bolo za, 11 proti, 65 sa zdržalo, 1 nehlasoval. Nebudeme pokračovať v rokovaní o tomto návrhu. Pán poslanec Kollár uvedie v prvom čítaní hlasovanie o návrhu pána poslanca Lipšica na vydanie zákona č. 235 o osobitnom odvode z podnikania v regulovaných odvetviach. Je to tlač 911. (Pozn. red.: správne má byť „Je to tlač 912.“.) (Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach a o zmene a doplnení niektorých zákonov v znení neskorších predpisov a o zmene zákona č. 595/2003 Z. z. o dani z príjmov v znení neskorších predpisov , tlač 912.)
M. Číž, podpredseda NR SR: (2009-12-10):
Vážené kolegyne, pokračujem ďalej. Teraz prosím spoločného spravodajcu z výboru pre pôdohospodárstvo, životné prostredie a ochranu prírody pána poslanca Ľuboša Martináka, aby uviedol hlasovanie k návrhu uznesenia k Petícii občanov Slovenskej republiky Stop uránu na Slovensku (tlač 1234). Pán poslanec, máte slovo.
Košútová, Magda, poslankyňa NR SR (2013-06-20):
Ďakujem pekne za slovo, pani podpredsedníčka. Národná rada Slovenskej republiky uznesením č. 588 zo 17. mája 2013 pridelila vládny návrh zákona týmto výborom: ústavnoprávnemu výboru, Výboru Národnej rady pre financie a rozpočet a Výboru Národnej rady pre pôdohospodárstvo a životné prostredie, pričom za gestorský výbor určila tento výbor. Výbory prerokovali predmetný návrh zákona v lehote určenej uznesením Národnej rady. Poslanci Národnej rady Slovenskej republiky, ktorí nie sú členmi výborov a ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Všetky výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho s pripomienkami schváliť. Z uznesení výborov Národnej rady Slovenskej republiky vyplývajú pozmeňujúce a doplňujúce návrhy s odporúčaním gestorského výboru tak, ako sú uvedené v časti IV spoločnej správy. Gestorský výbor odporúča hlasovať o bodoch spoločnej správy takto: o bodoch č. 1, 3 až 8 hlasovať spoločne s návrhom gestorského výboru schváliť, o bode č. 2 spoločnej správy s návrhom neschváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu odporúča Národnej rade Slovenskej republiky schváliť predmetný návrh zákona, tlač 477, s pripomienkami. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 453/2007 Z. z. o pôsobnosti orgánov štátnej správy pri poskytovaní podpory v poľnohospodárstve a rozvoji vidieka v znení neskorších predpisov, vo výbore, vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 154 z 18. júla 2013. V citovanom uznesení výboru poverili ma ako spoločného spravodajcu predložiť Národnej rade spoločnú správu výborov a splnomocnili ma predložiť návrhy podľa § 81 ods. 2, 83 ods. 4 a 84 ods. 2 a 86 zákona o rokovacom poriadku. Pani podpredsedníčka, skončila som, otvorte, prosím, rozpravu.
V. Veteška, podpredseda NR SR: (2005-06-22):
návrhu na vyslovenie súhlasu Národnej rady Slovenskej republiky s Európskym dohovorom o krajine . Návrh vlády ste dostali ako tlač č. 1081, spoločnú správu výborov máte ako tlač 1081a. Návrh vlády odôvodní minister životného prostredia Slovenskej republiky pán László Miklós.
Kremský, Peter, poslanec NR SR (2020-03-24):
Zvolávam týmto členov výboru pre hospodárske záležitosti na zajtra 9.00 hod. v miestnosti č. 149 na I. poschodí. Zajtra ráno, 9.00 hod., 149 na I. poschodí.
Pčolinský, Peter, poslanec NR SR (2018-02-06):
Ďakujem veľmi pekne. Ospravedlňujem sa za prejav, ale ešte, ešte som chorý. Dovoľte mi, pán minister, aby som len veľmi stručne povedal, čo si myslím o týchto investičných pomociach. To je trošku rozdiel medzi videním sveta napríklad aj strany SaS a nami. Už niekoľkokrát som mal možnosť vidieť vyjadrenia kolegov zo SaS-ky, ktorí vždy dávajú dôraz na to podnikateľské prostredie, vždy dávajú dôraz na to, že trh všetko vyrieši a štát by mal len nejaké podmienky vytvoriť, ale tu sa bavíme len o nejakej skupine podnikateľov. My však razíme názor, že štát je povinný pomôcť nielen podnikateľom, ale je povinný pomôcť aj 5 miliónom obyvateľov Slovenska. A ja osobne si myslím, že tá investičná pomoc, tie regionálne pomoci nie sú zlé, ale zlý nástroj. Je to podľa mňa dobrý nástroj, len nie je vhodne používaný. Ako príklad môžeme uviesť asi pred dvomi týždňami zasadala vláda, vy ste tam schválili investičnú pomoc pre niekoľko spoločností. Čuduj sa svete, všetky boli zo západného Slovenska. Dokonca jedna bola z Trnavy. Čiže bola tam investícia, už neviem presne v akej výške do Trnavy a neviem, pán minister, či viete, ale koľko je nezamestnanosť v Trnave. Dve percentá. Prosím? (Reakcie z pléna.) Nespomínam si presne. (Prerušenie vystúpenia predsedajúcim.)
Kollár, Boris, predseda NR SR (2022-11-15):
Vážené pani poslankyne, vážení páni poslanci, pristúpime k hlasovaniu o návrhu na vyslovenie nedôvery ministrovi vnútra Slovenskej republiky, som rád, že SaS je v plnom počte, že nedovolenkuje a že tunák sú do, do nohy. Pristúpime teda k hlasovaniu o návrhu na vyslovenie nedôvery ministrovi vnútra Slovenskej republiky. Chcem uviesť, že podľa článku 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená súhlas najmenej 76 poslancov. Prosím spravodajcu z výboru pre obranu a bezpečnosť poslanca Igora Husa, aby uviedol hlasovanie o návrhu uznesenia. (Hlasovanie o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky , tlač 1293.)
Matovič, Igor, poslanec NR SR (2016-04-19):
By som chcel iba pánovi ministrovi poďakovať za odvahu a iba tak trošku potvrdil také moje presvedčenie, že to je jeden – alebo iba jeden? – z takých odvážnejších ministrov v tejto vláde, ktorý sa nebojí ísť aj do takejto trošku konfrontácie. Lebo myslím si, že aj táto diskusia by mala byť v prvom rade diskusia a nie monológ zo strany opozície, že vtedy možno aj tá opozícia má pocit toho, že niekto z tej druhej strany aspoň jako-tak počúva.
Laurenčík, Milan, podpredseda NR SR (2020-06-04):
Ďakujem. Prosím, zaujmite miesto pre spravodajcu. Otváram rozpravu k tomuto bodu. Nedostal som do rozpravy žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Konštatujem, že nie. Vyhlasujem rozpravu za skončenú. Predpokladám, že pán navrhovateľ ani pán spravodajca nezaujmú k rozprave stanovisko, keďže nebola. Prerušujem rokovanie o tomto bode programu. Ďakujem vám, páni. Budeme pokračovať druhým čítaním o vládnom návrhu zákona o mimoriadnych štátnych zárukách a doplnení niektorých zákonov. Vládny návrh zákona má parlamentnú tlač 120. Výsledky rokovania výborov sú v tlači 120a. Pána podpredsedu vlády tu však nevidím. Vyhlasujem párminútovú prestávku. (Prestávka.) Vážené panie poslankyne, páni poslanci, mám informáciu, že pán podpredseda vlády je na ceste. Zrejme nečakal, že tak rýchlo skončíme ten prvý bod, takže chvíľku strpenia. (Pokračovanie prestávky.) (Po prestávke.)
Vavrek, Štefan, poslanec NR SR (2018-09-11):
Sľubujem. (Potlesk.)
Simon, Zsolt, poslanec NR SR (2015-05-07):
Ďakujem pekne. Pán kolega Ferko Šebej, v plnej miere s tebou súhlasím a chcem nadviazať na tú časť, kde si poukázal na to, že Slovenská republika podľa teba, a aj podľa mňa, málo je pripravená na predsedníctvo, ktoré bude od 1. júla 2016. Podľa mojich informácií na mnohých rezortoch rezortní ministri a vedúci pracovníci sa k tomu stavajú, že však my tu už aj tak nebudeme, lebo to bude po parlamentných voľbách, a považujem to za veľmi zlý spôsob komunikácie a prístupu. Tak ako kolega Huba pred chvíľkou povedal, že boli tu snahy už niekoľkokrát otvoriť túto tému na pôde Národnej rady, pretože toto nie je, a aj s ním súhlasím, že nie je to úloha len a len vládnej strany, alebo tých, ktorí sú vo vláde, ale celého parlamentu. Pretože pokiaľ to bude blamáž na budúci rok, tak to nebude blamáž jednej politickej strany, ale bude to blamáž tejto krajiny. A snáď jedno vysvetlenie, prečo vládny SMER odmieta diskutovať na túto tému. Pretože jednak aj čerpanie eurofondov je nízke. Mnohokrát eurofondy, ktoré sa aj čerpajú, sa čerpajú za vysokej a veľkej korupcie. Asi toto sú tie dôvody, prečo o tom vláda nechce diskutovať. Ale naše členstvo v Európskej únii je aj o hodnotách a orientácii tejto krajiny a ja si myslím, že o tom by sme mali aj na tejto pôde rokovať a mali by sme urobiť všetko pre to, aby Slovenská republika bola personálne, odborne aj logisticky pripravená na vstup, na predsedníctvo v budúcom roku po parlamentných voľbách.
V. Veteška, podpredseda NR SR: (2007-03-21):
A teraz dávam slovo Lászlóovi Kötelesovi, ktorý nám predstaví stanovisko za navrhnutý gestorský výbor, výbor pre pôdohospodárstvo, životné prostredie a ochranu prírody. Nech sa páči.
Jurinová, Erika, podpredsedníčka NR SR (2013-03-21):
Ďakujem pekne, pán poslanec. Len pripomínam, že všetky interpelácie máte povinnosť predložiť zároveň aj písomne. Pýtam sa členov vlády, či sa niektorí, či niektorý chce zodpovedať vypovedané interpelácie ústne? Nie. Vyhlasujem tento bod programu za skončený. Budeme pokračovať. Bude krátka prestávka, pán minister zahraničných vecí a podpredseda vlády je na ceste, takže päťminútová prestávka, prerušujem rokovanie. (Päťminútová prestávka.) (Po päťminútovej prestávke.) Vážené panie poslankyne, vážení páni poslanci, pokračujeme v rokovaní 6. dňa 16. schôdze Národnej rady Slovenskej republiky v prerušenej zlúčenej rozprave k Správe o plnení úloh zahraničnej politiky, tlač 431, a k Zameraniu zahraničnej politiky, tlač 351. Pán minister už zaujal svoje miesto, pán spravodajca Krajkovič rovnako. S faktickými poznámkami sú na vystúpenie pani poslankyne Vášáryovej prihlásení páni poslanci Ľudovít Kaník a pán poslanec Juraj Blanár, ktorých nevidím. To znamená, strácajú možnosť vystúpiť s faktickou poznámkou. A prosím teda k rečníckemu pultu pani poslankyňu Evu Horváthovú so svojím vystúpením. Nech sa páči. (Pokračovanie rokovania o Správe o plnení úloh zahraničnej politiky Slovenskej republiky v roku 2012 , tlač 431, a o Zameraní zahraničnej politiky Slovenskej republiky na rok 2013 , tlač 351.)
Laššáková, Jana, podpredsedníčka NR SR (2012-06-26):
Vážené panie poslankyne, vážení páni poslanci, pokračujeme v rokovaní piateho dňa 3. schôdze Národnej rady návrhom na skrátené legislatívne konanie o vládnom návrhu zákona o Európskom mechanizme pre stabilitu a o doplnení niektorých zákonov . Návrh vlády máte rozdaný pod tlačou číslo 114. Prosím podpredsedu vlády a ministra financií Slovenskej republiky Petra Kažimíra, aby návrh vlády odôvodnil. Nech sa páči, pán minister.
Kéry, Marián, poslanec NR SR (2021-07-01):
Ďakujem za slovo, pán predseda. Chcem len pripomenúť členom zahraničného výboru, že výbor sa uskutoční dnes 12.05 v miestnosti 149. Ďakujem.
Frešo, Pavol, poslanec NR SR (2013-05-28):
Ďakujem veľmi pekne. Začnem tam, kde je to asi najjasnejšie. Pán kolega Martvoň, predošlý šéf NKÚ pán Jasovský je bývalý minister dopravy za vlády Mečiara. A nielen to, nielen to. Vysoký funkcionár HZDS to je a vy ste ho podporovali na šéfa NKÚ. To je trápna výhovorka, že niekto niekde kandidoval. Vy si viete predstaviť, o akých peniazoch sa v 90. rokoch na ministerstve dopravy rozprávalo a čo všetko sa tam dialo s diaľnicami, a napriek tomuto tohoto človeka ste úplne pohodlne podporili. Čo sa týka tajnej verzus verejnej voľby. No keď máme kontakt s ľuďmi, ktorí klamú, v tomto prípade klame SMER, že podporí opozičného kandidáta, a nerobia to v tajnej voľbe, jedinú šancu máte na to, ako na to odpovedať, tým, že budete mať voľbu verejnú. To je úplne prirodzené, že keď vás niekto štyrikrát oklame, to znamená nedá tam hlasy SMER-u, no tak piatykrát hovoríte, že  tak urobme verejnú voľbu! A čo sa týka toho, čo rozpráva pán premiér, poviem to úplne otvorene, a tam som to tak isto povedal. Je to lož. Není sa čo očisťovať, vysvetľovať to, keď niekto luhá, Igor. Je to jednoducho obyčajná lož. A dôkazom toho je, že to je lož, je to, že aj v tomto prípade žiadame verejnú voľbu, aj v tých predošlých prípadoch sme tam tie hlasy dali. A my si nenechajme medzi sebou robiť, a pokiaľ s nimi, Igor, so SMER-om nespolupracujete, tak to pochopíte, že nenechajme si medzi sebou robiť rozbroje kvôli tomu, že kto koľko hlasov kam dal. Jednoducho problém je tam naľavo, to znamená nedali hlasy smeráci. Je úplne zbytočné sa tu tváriť, že keby sme urobili nejaké výberové konanie, nejaký ďalší postup, že by to bolo ináč. Nie, nebolo, oklamali by nás znova. Je veľmi naivné tomuto veriť. Ďakujem veľmi pekne.
Hlina, Alojz, poslanec NR SR (2023-11-22):
Ďakujem veľmi pekne. Pán predseda, chcem dať procedurálny návrh, že či by ste nezvážili, aby ste odovzdali riadenie a hlasovania niektorému z vašich podpredsedov. Odôvodnenie: Včera ste povedali, že je nevyhnutné rokovať o zákone o 13. dôchodku do noci a dôvodom bolo to, že Sociálna poisťovňa by nestíhala termíny. Oklamali ste celý parlament a to tým, že dôvodom nebolo to, že Sociálna poisťovňa by nestíhala, ale dôvodom bolo to, že dneska chcete predstaviť na sneme jednoty dôchodcov, ktorý sa dnes koná v Liptovskom Mikuláši, že ste im doniesli a doručili 13. dôchodok. Považujem to za veľmi nekorektné. Ďakujem.
B. Bugár, podpredseda NR SR: (2006-04-20):
(Hlasovanie.) Prítomných je 128 poslancov, za 120, zdržali sa 8. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Pán poslanec Kaliňák, hlásite sa do rozpravy? Tak nie. V poriadku. Takže rozpravu končíme. Nech sa páči záverečné hlasovanie. R. Hamerlik, poslanec: Pán predsedajúci, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky uvedený vládny návrh zákona schvaľuje.
Laššáková, Jana, podpredsedníčka NR SR (2012-12-12):
Pán poslanec Viskupič, nech sa páči, máte slovo.
P. Paška, predseda NR SR: (2007-06-21):
(Hlasovanie.) 127 prítomných, 85 za, 33 proti, 3 sa zdržali, 6 nehlasovali. Váš návrh sme, pani poslankyňa, prijali.
Kollár, Boris, predseda NR SR (2022-02-18):
S ďalšou faktickou poznámkou vystúpi pán poslanec Kučera.
Kuffa, Štefan, poslanec NR SR (2021-09-29):
Pán generálny prokurátor, to, čo zaznelo z vašich úst a ste to tak veľmi pekne aj povedali, aj zdôraznili, čo je veľmi dôležité pre súčasný štát, pre našu Slovenskú republiku konať v súlade so zákonmi a to je to, čo najviac ako potrebujeme, a to, čo nám práve aj najviac chýba, žiaľ. Viete, keď mediálne a verejne spochybňujeme generálneho prokurátora a Generálnu prokuratúru ako takú a vedie sa jaká siahla diskusia v médiách o tom, že či vám zostane ten povestný paragraf 363, alebo vám ho odoberieme, no čo majú s tým spoločné médiá? To presne tak, ako ste to povedali, že médiá spochybňujú rozhodnutia prokurátorov bez právnych argumentov. Tu je niečo, čo je neakceptovateľné, a, žiaľ, sa to deje. To, že na tej tlačovke ste tam obmedzili a limitovali ten počet ako tých novinárov a taká mediálna vojna obrovská sa tam viedla, myslím si, že to bolo úplne všetko v poriadku a v súlade aj s tým, aké tie kapacitné možnosti máte. Ja vám môžem povedať aj sám za seba, pán generálny prokurátor, ale vám hovorím aj v mene 132 poslancov Národnej rady, že našu dôveru máte. A vy ste tieto hlasy dostali v tajnom hlasovaní, 132 poslancov Národnej rady vám dalo dôveru. Vy ju naďalej máte a my vám držíme palce, aby ste vydržali a zostali naďalej odvážny a statočný, ako ste doposiaľ boli, a odolávate všetkým týmto možným tlakom. Tak ako sa vstupuje politicky do Generálnej prokuratúry a tak ako vás politici kritizujú, myslím si, že toto tuná ešte v minulosti sme ani nezažili to, čo sa deje teraz.
Goga, Pavol, poslanec NR SR (2019-05-20):
Ďakujem za slovo. Ja som si pozorne vypočul vystúpenie, pani Zimenová, vaše, v podstate ste hovorili odborne. To ma potešilo, že ste neboli nejak veľmi invektívna a ocenili aj samotnú, samotnú správu. A musím povedať, že ste hovorili k veci a zobrali ste si na seba veľkú agendu. Ale tá agenda je aj v správe uvedená, v správe pani komisárky. Čiže má široko spektrálny ten záber táto správa, čo svedčí o tom, že úrad dokázal na seba zobrať aj veľkú a obsahovo náročnú agendu. Čiže rieši veľa problémov. Pokiaľ sa týka napríklad toho, s kým spolupracuje pani komisárka. Ja som sa to vlastne dozvedel aj z tej samotnej správy, že, a podľa toho, ako je rozdelená, a to vidím, na jednotlivé tematické oblasti, či je to právo dieťaťa na rodinu alebo zdravotnú starostlivosť, vzdelanie, právo na súkromie či iné tematické oblasti. Tak ja predpokladám a verím tomu, že aj jednotlivé ministerstva si zoberú túto agendu za svoju a budú sa tomu venovať, pretože pani ministerka, okrem toho, že podáva v tejto správe aj nejaké zistenia, tak dáva aj návrhy na, na nápravu týchto, týchto problémov, ktoré ona napísala vo svojej správe. Teší ma to, že ste si všimli aj to, že mnoho tých podnetov je stále živých. Živých z toho dôvodu, že sú v súdnych sporoch a nedá sa dnes prejudikovať, ako dopadnú, ako skončia, alebo ako skončili, pretože mnohé možno ešte treba zmonitorovať a potom hovoriť o tom, aký to má dopad na jednotlivé strany tohto súdneho sporu. Čiže je tam veľa vecí. A čo sa týka toho Trebišova, tam si všimol, aj to bola vaša téma, pokiaľ viem, tak pani ministerka dala požiadavku na mesto Trebišov, aby prijalo aj všeobecne záväzné zariadenie zamerané na financovanie týchto skupín, ktoré sú tam. Takže týchto informácií o tom, ako spolupracuje a s kým, je naozaj veľa.
Grendel, Gábor, podpredseda NR SR (2023-02-08):
Pán poslanec Martin Fecko.
Laššáková, Jana, podpredsedníčka NR SR (2012-09-28):
Prezentujme sa a hlasujeme. (Hlasovanie.) 117 prítomných poslancov, za hlasovalo 41, proti 0, zdržalo sa 74, nehlasovali 2 páni poslanci. To znamená, že neschválili sme postúpenie zákona do druhého čítania. Nasleduje hlasovanie v prvom čítaní o návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a zákon č. 599/2003 Z. z. o pomoci v hmotnej núdzi (tlač 149). Teraz dávam slovo spravodajcovi, ktorého určil navrhnutý gestorský výbor pre sociálne veci, poslancovi Viliamovi Jasaňovi, aby hlasovanie uviedol. Nech sa páči, pán poslanec. (Hlasovanie o návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , tlač 149.)
Hort, Milan, podpredseda NR SR (2011-03-30):
Ďalej s faktickou poznámkou pán poslanec Ján Senko.